
Татарстан Республикасы Президенты Рөстәм Миңнеханов "КАМАЗ" ГАҖ генераль директоры Сергей Когогин, "КАМАЗ-мастер" командасы җитәкчесе Владимир Чагин һәм команданың бөтен вәкилләренә, "Ефәк юл" халыкара ралли-рейдында җиңү уңаеннан, котлау телеграммасы юллады.

"Хөрмәтле Сергей Анатольевич һәм Владимир Геннадьевич! Хөрмәтле "КАМАЗ-мастер" командасы әгъзалары! Антон Шибалов экипажын һәм бөтен командагызны "Ефәк юл" халыкара ралли-рейдында искиткеч җиңү белән котлыйм! Яңадан-яңа җиңүләр һәм казанышлар белән безне шатландырып торасыз, һәм менә янә мактаулы пьедесталда бөтен урыннар камазлыларныкы, бөтен дүрт экипаж да ТОП-5, афәрин!, - диелгән телеграммада. - Бик катлаулы ландшафтан узучы ярышларның 10 көне - кыюлыкка, чыдамлылыкка, тапкырлык, техник белемгә сынау ул. Әмма әлеге раллины оештыруда, Россия автопромы үсеше өчен әһәмиятле эшнең зур өлеше "КАМАЗ-автоспорт" һәм "КАМАЗ" ГАҖ коллективы ел дәвамында башкарыла. Беләм, һәрберегез әлеге җиңүгә җанын салган һәм чын күңелдән сезне котлыйм! Ныклы сәламәтлек, бәхет, спортта уңышлар, яңа җиңүләр телим!

Татарстан Республикасы Президенты Р.Н.Миңнеханов".
Рөстәм Миңнеханов "КАМАЗ-мастер" командасын "Ефәк юлы" ралли-рейдында җиңү белән котлады